# Florence Griffith Joyner

### Izvor: Wikipedija

Osvojene medalje
Atletika
Olimpijske igre
Srebro | Los Angeles 1984. | 200 m
Zlato | Seoul 1988. | 100 m
Zlato | Seoul 1988. | 200 m
Zlato | Seoul 1988. | 4x100 m
Srebro | Seoul 1988. | 4x400 m
Svjetska prvenstva
Zlato | Rim 1987. | 4x100 m
Srebro | Rim 1987. | 200 m

Florence Griffith-Joyner, poznata i kao Flo-Jo (21. prosinca, 1959. - 21. rujna, 1998.) je bila uspješna atletičarka iz SAD-a.

U svojoj karijeri osvojila je tri zlatne i dvije srebrne olimpijske medalje, a još uvijek (2006. godina) su važeći njeni svjetski rekordi u utrci na 100 m te utrci na 200 m.

Flo-Jo je član prave atletske obitelji: suprug i trener joj je bio atletičar Al Joyner a šogorica Jackie Joyner Kersee.

## [uredi] Sportska karijera

FLo-Jo je imala relativno kratku ali munjevitu karijeru u kojem je pomakla sve granice ženskog sprinta. Posebno je zaprepašćujući bio rezultat na 100 m 10.49 kojeg je ostvarila u četvrtfinalu izborne utrke za sastav olimpijske momčadi za Seoul 1988. godine. Oko tog rezultata postoje i indicije da je vjetar bio jači od dozvoljenog, jer je na tom natjecanju cijeli dan bio primjetan vjetar, ali je uređaj baš za vrijeme utrke izmjerio dozvoljenu vrijednost. Sam trener Joyner je sugerirao da je podatak o brzini vjetra krivo izmjeren, ali je rezultat ipak priznat kao svjetski rekord. Flo-Jo nikad niti prije niti kasnije nije trčala tako brzo, a bez pomoći vjetra nikad brže od 10.61.

Bljesak karijere je svakako nastup na OI u Seoulu 1988., kada je se velikim razlikama u cilju pobijedila i na 100 m (pobjeda od 3 desetinke pred drugoplasiranom) te na 200 m sa svjetskim rekordom (4 desetinke pred drugoplasiranom). Uz medalje u štafetama njen nastup na tim Igrama je svakako jedan od najimpozantnijih atletskih nastupa u povijesti.

## [uredi] Olimpijske medalje

- Los Angeles 1984.:
  - srebro na 200 m
- Seoul 1988.:
  - zlato 100 m
  - zlato 200 m
  - zlato 4x100 m
  - srebro 4x400 m

## [uredi] Rana smrt i kontroverze

Ova sjajna sprinterica je umrla rano, u 39-toj godini života. Javno je objavljeno da je uzrok smrti moždani udar, te da se uslijed tog napada ugušila u svom jastuku. Činjenica da je tako sjajna sportašica preminula tako nenadano i u relativno ranim godinama života pokrenula je priče o mogućim uzrocima. Teorije da je pravi uzrok bio višegodišnje sustavno uzimanje nedozvoljenih i štetnih preparata su bile potkrijepljivane time kako je Flo-Jo fizički izgledala tijekom karijere (izražena mišićavost i gotovo muška građa) te po činjenici da je ostvarila nevjerojatne pomake u rezultatima u vrlo kratkom vremenu i to već kao starija natjecateljica.

Usprkos indicijama, optužbe o dopingu nisu nikad bile dokazane.

Olimpijske pobjednice u utrci na 100 m

1928. Elizabeth Robinson | 1932. Stanisława Walasiewicz | 1936. Helen Stephens | 1948. Fanny Blankers-Koen | 1952. Marjorie Jackson | 1956. Betty Cuthbert | 1960. Wilma Rudolph | 1964. Wyomia Tyus | 1968. Wyomia Tyus | 1972. Renate Stecher | 1976. Annegret Richter | 1980. Ljudmila Kondratjewa | 1984. Evelyn Ashford | 1988. Florence Griffith Joyner | 1992. Gail Devers | 1996. Gail Devers | 2000. Marion Jones | 2004. Julija Nesterenko

Olimpijske pobjednice u utrci na 200 m

1948. Fanny Blankers-Koen | 1952. Marjorie Jackson | 1956. Betty Cuthbert | 1960. Wilma Rudolph | 1964. Edith McGuire | 1968. Irena Szewińska | 1972. Renate Stecher | 1976. Bärbel Eckert | 1980. Bärbel Wöckel | 1984. Valerie Brisco Hooks | 1988. Florence Griffith Joyner | 1992. Gwen Torrence | 1996. Marie-José Perec | 2000. Marion Jones | 2004. Veronica Campbell

Dobavljeno iz "http://hr.wikipedia.org../../../f/l/o/Florence_Griffith_Joyner_75c8.html"

Kategorije: Američki atletičari | Olimpijski pobjednici u atletici | Svjetski prvaci u atletici | Sprinteri

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Deutsch
- English
- Español
- Eesti
- Suomi
- Français
- עברית
- Italiano
- 日本語
- Nederlands
- ‪Norsk (bokmål)‬
- Polski
- Slovenščina
- Српски / Srpski
- Svenska